‘બકૌલ સિમોન ધ બોઉઆર’ એ વાત પર જોર મુકે છે સ્ત્રીને પહેલા મનુષ્ય સમજવામાં આવે. સ્ત્રીની શારીરિક રચનાએ તેને સીમિત કરી છે અને અવરોધી છે. ‘સ્ત્રી પેદા નથી થતી સ્ત્રી બનાવાય છે’ સ્ત્રી જન્મતી નથી પરંતુ તેને બનાવાય છે કેમ કે તે વધુ ને વધુ પુરુષને જન્મ આપે. પુરુષપ્રધાન સમાજે વ્યાપક સ્તરે એવું ફેલાવ્યું કે સ્ત્રી માતૃત્વ વિના અધૂરી છે. કુંવારી, વિધવા, ત્યકતા અને માતા ના બની શકતી સ્ત્રી સમાજ માટે બોજ સમજવામાં આવતી અને માનવામાં પણ આવતું. પુરુષપ્રધાન સમાજની આવી સાજીશ સમજવા માટે એ જાણવું જરૂરી છે કે પૂરી દુનિયામાં સ્ત્રી-શરીર પર પુરુષોનો સર્વાધિકાર સુરક્ષિત છે. ઉતરાધિકાર અને સ્વામિત્વ માટે લગ્નવ્યવસ્થાની સ્થાપના વિચારણાપૂર્વક કરાઇ લગ્નવ્યવસ્થા બહાર જન્મેલ બાળક નાજાયજ અને તેની જવાબદાર સ્ત્રી-માતાને ગણવામાં આવી અને નાજાયજ બાળક વારસદાર ન ગણવામાં આવે એટલે કે લગ્ન વ્યવસ્થાથી જન્મેલ બાળક કાનૂની અને લગ્નવ્યવસ્થા વિના જન્મેલ બાળક ગેરકાનૂની અને પુરુષ કાનૂની અને ગેરકાનૂની સ્ત્રી સમજવામાં આવે અને આ કાનૂની ભેદભાવ વિશ્વભરમાં બનાવવામાં આવેલા.